Luhvel
Luhvel on söögiriist, mida saab kasutada lusika, kahvli ja vahel ka noana. Luhvlitaoliseid riistu on valmistatud alates 19. sajandi lõpust, vanim patent pärineb aastast 1874. Luhvleid kasutatakse näiteks kiirtoidurestoranides, koolides, vanglates, sõjaväes, matkal ja lennukites. Sõna "luhvel" on kohversõna sõnadest "lusikas" ja "kahvel". Selle autoriks on peetud Hanna Kannelmäed.